
РЕПУБЛИКА СРБИЈА

КОМИСИЈА ЗА АКРЕДИТАЦИЈУ ИПРОВЕРУ КВАЛИТЕТА

Број: 612-00-01024/2014-04
26.09.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 26.09.2014. године, донела је

О Д Л У К У

о акредитацији студијског програма
Утврђује се да Универзитет у Новом Саду - Филозофски факултет са седиштем у  DOCVARIABLE ConvertString(Adresa,1,5) \* MERGEFORMAT Зорана Ђинђића 2,  DOCVARIABLE ConvertString(Sediste,1,5) \* MERGEFORMAT Нови Сад, ПИБ: DOCVARIABLE PIB \* MERGEFORMAT 100237441, Матични број: 08067074,  испуњава прописане стандарде за акредитацију интердисциплинарног студијског програма  Мастер студије  Конференцијско, стручно и аудиовизуелно превођење     у оквиру поља друштвено-хуманистичких наука и то за упис 25 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа Универзитет у Новом Саду - Филозофски факултет              са седиштем у  DOCVARIABLE ConvertString(Adresa,1,5) \* MERGEFORMAT Зорана Ђинђића 2,  DOCVARIABLE ConvertString(Sediste,1,5) \* MERGEFORMAT Нови Сад, је дана 13.06.2014. године поднела захтев                 за акредитацију интердисциплинарног студијског програма  Мастер студије Конференцијско, стручно и аудиовизуелно превођење у оквиру поља друштвено-хуманистичких наука под бројем    612-00-01024/2014-04. 

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе Универзитет у Новом Саду - Филозофски факултет и предлог одлуке, достављени су Комисији за акредитацију и проверу квалитета.
Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT  Универзитет у Новом Саду - Филозофски факултет за интердисциплинарни студијски програм Мастер  студије  Конференцијско, стручно и аудиовизуелно превођење у оквиру поља друштвено-хуманистичких наука испуњава стандарде у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Студијски програм је интердисциплинаран у пољу друштвено-хуманистичких наука (филолошке, правне и економске научне области) што је у складу са законом и листом области коју је утврдио  Национални савет за високо образовање. Програм је настао као резултат рада на пројекту REFLESS ( Reforming language studies in Serbia - 511366-TEMPUS-1-2010-1-RS-TEMPUS-JPCR). Назив дипломе  Мастер преводилац, дужина студија од 2 године (4 семестара)  и број од 120 ЕСПБ након завршених студија су у складу са законом. Студијски програм се изводи на српском језику. Планирани број студената који се уписују на I годину је 25. Програм је прихваћен од стране Наставно-научно веће Филозофског факултета  16.05.2014.. године  и Сената Универзитета у Новом Саду 29.05.2014. године. Подаци о студијском програму налазе се на сајту установе www.ff.uns.ac.rs.  
Студијски програм садржи све  законом  предвиђене елементе: назив и циљеве студијског програма, врсту студија и исход процеса учења, стручни, односно академски назив, услове за упис на студијски програм, листу обавезних и изборних студијских подручја, начин извођења студија и потребно време, бодовну вредност сваког предмета исказану у ЕСПБ, предуслове за упис појединих предмета или групе предмета. 
  Студијски програм обезбеђује стицање компетенција за јасна и препознатљива занимања. Предвиђено је формирање професионалних преводилаца и тумача   за консекутивно, симултано и писано превођење са три кључна језика, енглеским, немачким и француским, у комбинацији са српским. Сврха је ваљано формулисана у складу са основним циљевима и задацима установе.
            Циљеви су јасно формулисани, у складу су са задацима установе и укључују стицање свих релевантених компетенција и вештина. 
           Наведене су опште и предметно-специфичне способности које студенти стичу.

У Прилогу 4.1 дат је  Додатак дипломи. 
            Структура Курикулума обухвата распоред предмета по семестрима, фонд часова и број ЕСПБ.  Сви предмети су једносеместрални, од чега је 14 обавезних и 6 изборних. Изборни предмети носе 33 % ЕСПБ – у складу са стандардима. У спецификацијама предмета  наведени су сви неопходни подаци: семестaр студија, статус и тип предмета, фонд часова и број ЕСПБ, име наставника, циљ, очекивани исход  и садржај предмета, предуслови за упис и похађање предмета, методе извођења наставе, препоручена литература и начин провере знања и оцењивања. Број часова активне наставе је просечно 21,5 часова недељно. Испуњен је услов да најмање 50% наставе чине часови предавања и вежби.  Предвиђена ја израда завршног, мастер рада. Наставници са пуним радним временом држе  93, 49 % часова предавања. 
              Студијски програм је целовит, свеобухватан и нуди најновија стручна сазнања. Усаглашен је са 4 програма универзитета који се налазе у Европској унији: 1) програм за Мастер писменог и Мастер усменог превођење са Одсека за теоретску и примењену науку о превођењу Универзита Карл Францен у Грацу, Аустрија; 2) програм Мастер писменог и конференцијског превођења у Стразбуру; 3) програм Мастер писменог и конференцијског превођења у Женеви; 4) програм  Мастер конференцијског превођења и Мастер науке о превођењу на Универзитету у Хајделбергу. Предвиђени број студената за упис на овај студијски програм – 25  је у складу са расположивим могућностима Факултета. Кандидати се уписују без полагања пријемног испита, на основу опште просечне оцене. Програм је дефинисан тако да прихвата све излазне профиле основних академских студија (ЕСБП 180 или 240) са свих акредитованих програма у Републици Србији. 
             Студенти   полагањем сваког испита стичу одређени  број ЕСПБ утврђен за сваки предмет према оптерећењу студента и према јединственој методологији. Успешност се прати континуирано, студент стиче поене кроз рад у настави, испуњавањем предиспитних обавеза и полагањем испита и задовољен је услов минималног, односно максималног броја поена за испуњавање предиспитних и испитних обавеза. 

              Наставу на програму одржава 25 наставника, 20 са пуним радним временом и 5 ангажованих по уговору. На програму је ангажовано 7 сарадника са пуним радним временом. За све наставнике и сараднике приложене су копије радних књижица, односно сагласности матичних факултета за рад и уговори о ангажовању. Ниједан наставник нема више од 12 часова недељно на свим високошколским установама у Србији. Квалификације и референце наставника у складу су са њиховим звањима и одговарају њиховим задужењима у настави. Ангажовано је 18  доктор наука за које су наведени научни и стручни радови. Величина група за предавања и вежбе у складу је са захтевима стандарда за ДХ поље.

  Филозофки факултет Универзитета у Новом Саду располаже простором од 16.291,82 м2, у који су укључени амфитеатри, слушаонице, учионице, вежбаонице, компјутерски кабинети, лабораторије, радионице, библиотеке са читаониоцама, сале.  Укупан број студената на факултету је 5.479. У просеку на једног студента долази 2, 97 м2 бруто простора, што задовољава стандард. Установа обезбеђује адекватан и добро одржаван простор за извођење наставе и обављање  вежби. Обезбеђен је  радни простору за наставнике и сараднике. Постоји техничка опрема задовољавајућа за дати програм. Простор библиотеке и читаонице је довољан за извођење датог студијског програма. Приложена листа библиотечких јединица релевантних за студијски програм, показује да библиотека факултета поседује сву релевантну а предвиђену уџбеничку литературу у довољном броју за несметано извођење програма. Студентима су на располагању рачунари с приступом интернету. 
             Квалитети студијских програма на установи се редовно прате кроз периодичну спољашњу и унутрашњу проверу. Постоји план за самовредновање и постоје резултати самовредновања на основу којих се предузимају мере за унапређење квалитета. У контроли квалитета обезбеђена је активна улога студената и њихова оцена квалитета програма кроз анкете. У документацији је дата Табела 11.1 - Листа чланова Комисије за контролу квалитета која садржи и имена два студента.  Подаци о раду Комисије за обезбеђење квалитета као и резултати евалуације доступни су јавности на сајту Факултета. Студијски програм тек треба да упише студенте те до сада није било могуће самовредновање.
Имајући у виду да је  високошколска установа испунила стандарде за акредитацију студијског програма прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи

- архиви КАПК
	                    ПРЕДСЕДНИК

                      Проф. др  Ендре Пап


[image: image2.jpg]



РЕПУБЛИКА СРБИЈА

УВЕРЕЊЕ
О АКРЕДИТАЦИЈИ студијског програма
  Универзитет у Новом Саду - Филозофски факултет са седиштем у  DOCVARIABLE ConvertString(Adresa,1,5) \* MERGEFORMAT Зорана Ђинђића 2,  DOCVARIABLE ConvertString(Sediste,1,5) \* MERGEFORMAT Нови Сад, ПИБ: DOCVARIABLE PIB \* MERGEFORMAT 100237441, Матични број: 08067074, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију интердисциплинарног студијског програма  Мастер студије Конференцијско, стручно и аудиовизуелно превођење у оквиру поља друштвено-хуманистичких наука и то за упис 25 студената у седишту.
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

